
Petrovics Ingrid elnök köszöntötte a megjelent képviselőket, megállapította, hogy a testületi ülés határozatképes, mert a megválasztott 3 testületi tagból 3 megjelent.

Az elnökhelyettes jegyzőkönyv hitelesítőnek id. Petrovics Sándor képviselőt javasolta.
Mórágy Roma Nemzetiségi Önkormányzatának Képviselő-testülete id. Petrovics Sándor képviselő jegyzőkönyv hitelesítővé történő megválasztására tett javaslatot egyhangú szavazással, - 3 igen szavazattal elfogadta, és az alábbi határozatot hozta:

1/2024. (II.05.) roma nemzetiségi önkormányzati határozat 
jegyzőkönyv hitelesítő megválasztásáról

Mórágyi Roma Nemzetiségi Önkormányzatának Képviselő-testülete úgy határozott, hogy a 2024. február 5. megtartott testületi ülés jegyzőkönyvének hitelesítésére id. Petrovics Sándor képviselőt választja meg.

Az elnökhelyettes ismerteti az írásban megküldött napirendi pontokat és kéri annak elfogadását. A jelenlévő képviselők 3 igen szavazattal az alábbiak szerint fogadják el az ülés napirendjét.

Napirendi javaslat:

1. A Mórágyi Roma Nemzetiségi Önkormányzat adósságot keletkeztető ügyleteiből eredő fizetési kötelezettségeinek megállapítása

(1. sz. előterjesztés)

Előterjesztő: Petrovics Gizella Ingrid elnök
(írásbeli előterjesztés)

2. Mórágyi Roma Nemzetiségi Önkormányzat 2024. évi költségvetésének elfogadása

(2. sz. előterjesztés)

Előterjesztő: Petrovics Gizella Ingrid elnök
(írásbeli előterjesztés)

3. Mórágyi Roma Nemzetiségi Önkormányzat 2024. évi tervezett programjai

(3. sz. előterjesztés)

Előterjesztő: Petrovics Gizella Ingrid elnök
(írásbeli előterjesztés)

4. Vagyonnyilatkozatok

Előterjesztő: Petrovics Gizella Ingrid elnök
(szóbeli előterjesztés)

5. Holokauszt emlékéről
Előterjesztő: Petrovics Gizella Ingrid elnök
(szóbeli előterjesztés)

6. Gasztronómiai est megrendezéséről

Előterjesztő: Petrovics Gizella Ingrid elnök
(szóbeli előterjesztés)

7. Egyebek 

Napirendi pontok tárgyalása:

1. A Mórágyi Roma Nemzetiségi Önkormányzat adósságot keletkeztető ügyleteiből eredő fizetési kötelezettségeinek megállapítása (1. sz. előterjesztés)

Előterjesztő: Petrovics Gizella Ingrid elnök
(írásbeli előterjesztés)
Petrovics Ingrid elnök ismertette, hogy az önkormányzatnak az adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegét határozatban kell megállapítani. 
A képviselők részéről egyéb kérdés, hozzászólás nem volt, az elnökhelyettes szavazást rendelt el az előterjesztésben szereplő határozati javaslatról.

Szavazás után Mórágy Roma Nemzetiségi Önkormányzat képviselő-testülete 3 igen szavazattal, 0 nem szavazattal, 0 tartózkodással a következő határozatot hozta. 

2/2024. (II.05.) roma nemzetiségi önkormányzati határozat
A Mórágyi Roma Nemzetiségi Önkormányzat adósságot keletkeztető ügyleteiből eredő fizetési kötelezettségeinek megállapításáról

Mórágyi Roma Nemzetiségi Önkormányzat Képviselő-testülete az államháztartásról szóló 2011. évi CXCV. törvény 29/A. § -a alapján az adósságot keletkeztető ügyleteiből eredő fizetési kötelezettségeit a költségvetési évet követő 3 évre vonatkozóan az 1. számú melléklet alapján elfogadja.

Határidő: 2024. február 15.
Felelős: Petrovics Gizella Ingrid elnök
2. Mórágyi Roma Nemzetiségi Önkormányzat 2024. évi költségvetésének elfogadása
 (2. sz. előterjesztés)
Előterjesztő: Petrovics Gizella Ingrid elnök
(írásbeli előterjesztés)
Petrovics Ingrid elnök elmondja, hogy a költségvetésben még csak a működési támogatás összegével és a múlt évi pénzmaradvánnyal számolhatunk bevételként. Feladatalapú támogatást még nem kaptunk, amennyiben rendelkezésre áll, akkor a költségvetés módosításra kerül. 

A képviselők részéről egyéb kérdés, hozzászólás nem volt, az elnökhelyettes szavazást rendelt el az előterjesztésben szereplő határozati javaslatról.

Szavazás után Mórágy Roma Nemzetiségi Önkormányzat képviselő-testülete 3 igen szavazattal, 0 nem szavazattal, 0 tartózkodással a következő határozatot hozta:

3/2024. (II.05.) roma nemzetiségi önkormányzati határozat
a nemzetiségi önkormányzat 2024. évi költségvetéséről

A Mórágyi Roma Nemzetiségi Önkormányzat Képviselő-testülete a nemzetiségi önkormányzat 2024. évi költségvetési 

kiadási főösszegét:
        639.241.-Ft 

bevételi főösszegét:          639.241.- Ft- ban állapítja meg

A nemzetiségi önkormányzat 2024. évi költségvetési bevételeinek forrásonkénti, illetve működési és felhalmozási cél szerinti részletezését, kiadási előirányzatait a határozat 2. illetve a 3. számú melléklete tartalmazza.

A nemzetiségi önkormányzat működési, fenntartási kiadási előirányzatait a Képviselő-testület a következők szerint hagyja jóvá:

Működési kiadások előirányzata összesen: 639.241.-Ft  ebből:

működési pénzeszköz átadás                       60.000.- Ft

dologi kiadások                                          414.141.- Ft

beruházások                                               165.100.- Ft

tartalék                                                                  0.- Ft

A nemzetiségi önkormányzat tartaléka az előre nem látható kiadások fedezetéül szolgál.

A működési és felhalmozási célú bevételi és kiadási előirányzatokat tájékoztató jelleggel, mérlegszerűen a 4. és az 5. számú mellékletek tartalmazzák.

Az önkormányzat által adott közvetett támogatások előirányzatát a 6. számú melléklet tartalmazza.

A képviselő-testület az önkormányzat 2024. évi előirányzat felhasználási ütemtervét havi bontásban a 7. számú melléklet szerint hagyja jóvá.

A nemzetiségi önkormányzat létszám-előirányzata 0 fő átlagos statisztikai állományi létszám (átlaglétszámban).

A költségvetés végrehajtására vonatkozó szabályok

A nemzetiségi önkormányzat képviselő-testületének kizárólagos hatáskörébe tartozik a költségvetési határozat módosítása.

Ha év közben az Országgyűlés, a Kormány, illetve valamely költségvetési fejezet, vagy elkülönített állami pénzalap a nemzetiségi önkormányzat számára pótelőirányzatot biztosít, arról az elnök a képviselő-testületet tájékoztatni köteles.

A pótelőirányzatról az elnök a képviselő-testületet negyedévenként – az első negyedévet kivéve - köteles tájékoztatni a képviselő-testületet legalább félévenként, szeptember 15-ig, valamint a zárszámadással egyidőben, a képviselő-testület a költségvetési határozatának pótelőirányzatok szerinti módosításáról ennek alapján dönt.

Egyéb rendelkezések

A bevételek beszedésekor, kiadások teljesítésekor lehetőség szerint készpénzkímélő fizetési módokat kell alkalmazni. A pénzforgalmat elsősorban a bankszámlán kell bonyolítani. A készpénzben történő kifizetések az alábbiak lehetnek:

· elszámolásra kiadott összegek,

· készlet és kis értékű tárgyi eszköz beszerzés,

· kisösszegű szolgáltatási kiadások.

Határidő: 2024. február 15.
Felelős: Petrovics Gizella Ingrid elnök 
3. Mórágyi Roma Nemzetiségi Önkormányzat 2024. évi tervezett programjai 
(3. sz. előterjesztés)
Előterjesztő: Petrovics Gizella Ingrid elnök
(írásbeli előterjesztés)

Petrovics Ingrid elnök elmondta, hogy az idei évben a melléklet szerinti programokat szeretnék megvalósítani.
A képviselők részéről a napirendi ponttal kapcsolatban egyéb kérdés hozzászólás nem volt, az elnökhelyettes szavazást rendelt el az előterjesztésben szereplő határozati javaslatról:
Szavazás után Mórágy Roma Nemzetiségi Önkormányzat képviselő-testülete 3 igen szavazattal, 0 nem szavazattal, 0 tartózkodással a következő határozatokat hozta:

4/2024.(II.05.) roma nemzetiségi önkormányzati határozata
a 2024. évi tervezett programokról
Mórágyi Roma Nemzetiségi Önkormányzat Képviselő-testülete a roma nemzetiségi önkormányzat 2024. évi feladat tervéről szóló előterjesztést megtárgyalta, és azt az 1. számú melléklet szerint elfogadja. 

Határidő: 2024. december 31.
Felelős :  Petrovics Gizella Ingrid elnök
4. Vagyonnyilatkozat tételi kötelezettség teljesítéséről szóló tájékoztató
Előterjesztő: Pertovics Gizella Ingrid elnök

(szóbeli előterjesztés)

Pertovics Ingrid elnök elmondta, hogy a nemzetiségi önkormányzati képviselő a megválasztásától számított harminc napon belül, majd azt követően minden év január 31-ig vagyonnyilatkozatot köteles tenni. A képviselő saját vagyonnyilatkozatához csatolni köteles a vele közös háztartásban élő házastársának vagy élettársának, valamint gyermekének az e törvény melléklete szerinti vagyonnyilatkozatát.
A vagyonnyilatkozat tételének elmulasztása esetén- annak benyújtásáig- a képviselő nem gyakorolhatja képviselői jogait és nem részesülhet tiszteletdíjban, természetbeni juttatásban, költségtérítésben. Továbbá elmondta, hogy mind a három képviselő 2024. január 31-ig megtette vagyonnyilatkozatát. Megállapította, hogy a képviselő-testület szabályosan működhet tovább. A napirend tájékoztató jellegű volt, határozat nem született.
5. Holokauszt emlékére 
Előterjesztő: Petrovics Gizella Ingrid elnök
(szóbeli előterjesztés)

Pertovics Ingrid elnök elmondta, hogy a Holokauszt roma származású áldozataira emlékezve a környező települések Roma önkormányzatai műemléket kívánnak állítani Lengyelen. A kezdeményezést Petrovics Károly Aparhant Roma Önkormányzatának elnöke koordinálja. Szeretné támogatni a kezdeményezést.
Javaslatot tett arra, hogy az emlékmű állításához a Mórágyi Roma Nemzetiségi Önkormányzat  60.000.-Ft- támogatást nyújtson.
A képviselők részéről a napirendi ponttal kapcsolatban egyéb kérdés, hozzászólás nem hangzott el, az elnök szavazást rendel el az alábbi határozati javaslatról.

…./2024.(II.05.) roma nemzetiségi önkormányzati határozat

a Holokauszt emlékére állított emlékmű támogatásról

Mórágyi Roma Nemzetiségi Önkormányzat úgy határozott, hogy a Holokauszt emlékére Lengyelen állított Emlékmű költségeihez 60.000.-Ft-al hozzájárul. 

Felkéri a Közös Önkormányzati Hivatal gazdálkodási vezetőjét, hogy erre a számlaszámra a fenti összeget átutalni szíveskedjen.
Aparhant Roma Nemzetiségi Önkormányzat:11746036-15842055
Szavazás után Mórágy Roma Nemzetiségi Önkormányzat képviselő-testülete 3 igen szavazattal, 0 nem szavazattal, 0 tartózkodással a következő határozatot hozta:

5/2024.(II.05. ) roma nemzetiségi önkormányzati határozat
a Holokauszt emlékére állított emlékmű támogatásról
Mórágyi Roma Nemzetiségi Önkormányzat úgy határozott, hogy a Holokauszt emlékére Lengyelen állított Emlékmű költségeihez 60.000.-Ft-al hozzájárul. 

Felkéri a Közös Önkormányzati Hivatal gazdálkodási vezetőjét, hogy erre a számlaszámra a fenti összeget átutalni szíveskedjen.

Aparhant Roma Nemzetiségi Önkormányzat:11746036-15842055
Felelős : Petrovics Gizella Ingrid elnök

Határidő : 2024. december 31.
6. Roma est megrendezése
Előterjesztő: Petrovics Gizella Ingrid elnök

(szóbeli előterjesztés)

Petrovics Gizella Ingrid elnök elmondta, hogy az idei évben is szeretnénk megrendezni a Gasztronómiai estet, ahol a nemzetiségi konyhák hagyományos ételeivel, és kultúrájával egyaránt megismerkedhetnek vendégeink. Az idei évben a „Holokauszt áldozataira emlékezve” címen kívánja a rendezvényt megrendezni, amelyre 120.000.- Ft ot kíván költeni.  

A képviselők részéről a napirendi ponttal kapcsolatban egyéb kérdés, hozzászólás nem hangzott el, az elnök a következő határozati javaslatot tette fel szavazásra:

/2024. (II.05.) roma nemzetiségi önkormányzati határozat 

a Gasztronómiai  est megrendezéséről
Mórágy Roma Nemzetiségi Önkormányzat Képviselő-testülete úgy határozott, hogy Gasztronómiai estet rendez ”Holokauszt áldozataira emlékezve” címmel, amelyre a 2024. évi költségvetés terhére 120.000.- Ft-ot költ. 
Szavazás után Mórágy Roma Nemzetiségi Önkormányzat képviselő-testülete 3 igen szavazattal, 0 nem szavazattal, 0 tartózkodással a következő határozatokat hozta:

6/2024. (II.05.) roma nemzetiségi önkormányzati határozat 

a Gasztronómiai  est megrendezéséről
Mórágy Roma Nemzetiségi Önkormányzat Képviselő-testülete úgy határozott, hogy Gasztronómiai estet rendez ”Holokauszt áldozataira emlékezve” címmel, amelyre a 2024. évi költségvetés terhére 120.000.- Ft-ot költ. 

Felelős: Petrovics Gizella Ingrid elnök

Határidő: 2024. december 31.
A határozatról értesítést kap:
Bonyhádi Közös hivatal gazdasági vezetője

7. Egyebek
Több kérdés, hozzászólás nem hangzott el a képviselők részéről.

A testület elnökhelyettese megköszönte a megjelenést, a testületi ülést 9.25 órakor bezárta.

Kmf.
………………………………..     ……………………………      ……………………………..
      Petrovics Ingrid                              Petrovics Sándor                        dr. Márton Antal
       elnök                                             jegyzőkönyv hitelesítő                      aljegyző

